Պետությունը, այսպես ասած, ժամանակավորապես աչք է փակում անգամ հանցագործությունների վրա, որ երկրի տնտեսությունը ծաղկի, բիզնեսը կայանա։ Իսկ երբ կայանա, ե՛ւ երկրի բյուջեն կլցվի, ե՛ւ հանցագործներին կարելի է պատժել, ե՛ւ հարկերը չվճարողներին բռնել։ Մեր իշխանությունը, փաստորեն, երկրորդ ճանապարհն ընտրեց՝ օրինականություն հաստատելու, հարկերի վճարումից խուսափողներին պատժելու, դիմակավորված անձանց տնտեսվարողների ընկերություններ ուղարկելու եւ հանցագործներին բացահայտելու ճանապարհը։ Սա արդարության հաստատմանը միտված ճանապարհ է, բայց հակացուցված է տնտեսական աճին։ Սակայն հեղափոխական էյֆորիան ներդրումներ չբերեց Հայաստան։ Իզուր չէ, որ սփյուռքահայ գործարարները, որոնք նման մտադրություններ ունեին, զգուշանում են եւ հարցնում՝ դիմակներով մարդիկ բոլո՞ր բիզնեսմեններին են այցելում։